**MESTNA OBČINA LJUBLJANA**, Mestni trg 1, Ljubljana, ki jo zastopa župan Zoran Janković

matična številka: 5874025

identifikacijska številka za DDV: SI67593321

(v nadaljevanju: MOL)

in

**ORGANIZACIJA XXXX**, Ulica **XXX**, 1000 Ljubljana, ki jo/ga zastopa predsednik/ca **XXXX**

Matična številka: **XXXXXXX**

identifikacijska številka za DDV/davčna številka: **XXXXXXX**

(v nadaljevanju: prejemnik)

skleneta naslednjo

**POGODBO**

 **o sofinanciranju mednarodne mladinske aktivnosti v MOL**

**za leto 2013**

1. člen

S to pogodbo se MOL zavezuje za sofinanciranje, prejemnik pa za izvajanje mednarodne mladinske aktivnosti **XXXX** (v nadaljevanju: aktivnost), ki je bila izbrana s sklepom št. **XXXX** z dne **XXXX** na podlagi Javnega razpisa za sofinanciranje programov in/ali projektov v MOL za leto 2013 in/ali za leta od 2013 do 2015, področje 1. Mladinske aktivnosti (Uradni list RS, št. **XXXX** z dne **XXXX**: v nadaljevanju: javni razpis).

Prejemnik se zavezuje, da bo aktivnost izvedel v skladu z opisom iz prijave na javni razpis, ki je kot priloga sestavni del te pogodbe, v letu 2013.

1. člen

Celotna ocenjena vrednost aktivnosti iz 1. člena te pogodbe s strani prejemnika znaša **XXXXXXX EUR** z vključenim DDV.

Priznana vrednost aktivnosti iz 1. člena te pogodbe s strani strokovne razpisne komisije znaša največ do višine **XXXXXXX EUR** z vključenim DDV.

MOL in prejemnik se dogovorita, da bo MOL, v skladu s sprejetim programom sofinanciranja mladinskih programov in projektov v Ljubljani za leto 2013 prispevala sredstva za izvedbo aktivnosti v letu 2013 v višini **XXXXX** % od zaprošene vrednosti s strani prejemnika oziroma **XXXXXX EUR**.

V primeru, da bodo dejanski (končni) stroški izvedbe aktivnosti nižji od priznane vrednosti iz drugega odstavka tega člena, se delež sofinanciranja MOL sorazmerno zniža.

1. člen

MOL bo sredstva za sofinanciranje izvajanja aktivnosti v višini **XXXX EUR** nakazala na prejemnikov transakcijski račun št. **XXXX,** odprtpri banki **XXXX**, in to v enem obroku 30. dan po prejemu argumentiranega zahtevka za izplačilo, ki mora obvezno vsebovati številko pogodbe v MFERAC, in poročila, ki mora vsebovati:

* fotokopijo potrdila s strani organizatorja aktivnosti o udeležbi na aktivnosti,
* opis vsebine izvedene aktivnosti,
* obračun vseh stroškov, povezanih z izvedeno aktivnostjo ter seznamov vseh sofinancerjev aktivnosti z njihovim deležem sofinanciranja,
* fotokopije računov za del sofinanciranja s strani MOL.

Sredstva po tej pogodbi se črpajo v letu 2013.

1. člen

Prejemnik mora na naslov Mestna občina Ljubljana, Mestni trg 1, 1000 Ljubljana, s pripisom: »za Urad za mladino« poslati v roku 10. dni od zaključka izvedbe aktivnosti oziroma najkasneje do 30. 10. 2013 poročilo, ki mora biti pripravljeno v skladu z obrazci iz razpisne dokumentacije javnega razpisa.

Poročilo iz tega člena skupaj z zahtevkom za izplačilo velja kot listina, ki je podlaga za izplačilo pogodbenih obveznosti.

1. člen

Prejemnik mora za znesek sofinanciranja aktivnosti s strani MOL ob argumentiranem zahtevku za izplačilo in poročilu o izvedbi aktivnosti predložiti MOL fotokopije računov oziroma drugih knjigovodskih listin, ki vsebinsko utemeljujejo nastale stroške. Samo dejansko nastali in plačani stroški (izdatki) v času trajanja aktivnosti, z dokazili o plačilu, se štejejo za upravičene za sofinanciranje. Neupravičeni stroški izvedbe aktivnosti vedno predstavljajo breme, ki ga nosi prejemnik. Da so stroški v okviru te aktivnosti upravičeni:

* morajo biti nujno potrebni za uspešno izvedbo aktivnosti;
* morajo biti določeni v prijavi prejemnika;
* morajo biti v skladu z načeli dobrega finančnega poslovanja, zlasti glede cenovne primernosti in stroškovne učinkovitosti;
* morajo dejansko nastati;
* morajo biti prepoznavni in preverljivi;
* morajo biti podprti z izvirnimi dokazili;
* niso in ne bodo financirani od drugih sofinancerjev aktivnosti.
1. člen

V primeru, da prejemnik ne predloži poročila v pogodbeno določenem roku, MOL pisno pozove prejemnika k predložitvi poročila in določi nov rok za predložitev poročila. Če prejemnik ne predloži poročila v zahtevanem roku, MOL lahko odstopi od pogodbe. V tem primeru je prejemnik dolžan povrniti MOL vsa prejeta sredstva, skupaj z zakonitimi zamudnimi obrestmi od dneva prejetja sredstev do dneva vračila.

MOL se zavezuje, da bo prejeto poročilo potrdila v 30. dneh od prejema, ali pa bo v tem roku prejemnika pisno obvestila o svoji zahtevi za dopolnitev oz. spremembo poročila.

Če MOL sklene, da je potrebno poročilo dopolniti, določi prejemniku primeren rok, v katerem mora le-ta predložiti dopolnjeno ali spremenjeno poročilo.

Če prejemnik ne predloži dopolnjenega ali spremenjenega poročila o opravljenem delu oz. porabi sredstev v zahtevanem roku ali če dopolnjeno ali spremenjeno poročilo še vedno ne bo ustrezno, MOL lahko odstopi od pogodbe. V tem primeru je prejemnik dolžan povrniti MOL vsa prejeta sredstva, skupaj z zakonitimi obrestmi od dneva prejetja sredstev do dneva vračila.

Skrbnik pogodbe na strani MOL bo ob predložitvi poročila preveril skladnost višine dodeljenih proračunskih sredstev MOL z višino dejanskih stroškov za izvedbo aktivnosti. V primeru, da MOL ugotovi, da je bilo prejemniku izplačano več sredstev, kot jih je dejansko porabil za izvedbo aktivnosti, da je delež sofinanciranja aktivnosti s strani MOL višji, kot je dogovorjeno s to pogodbo ali, da sredstva niso bila uporabljena za namen, dogovorjen s to pogodbo, se prejemnik zavezuje, da bo MOL povrnil neupravičeno prejeta sredstva v ugotovljeni višini, skupaj z zakonitimi zamudnimi obrestmi od dneva prejetja sredstev do dneva vračila, in sicer v roku 30. dni od prejema pisnega poziva MOL za povrnitev sredstev.

1. člen

Prejemnik se zavezuje, da bo z izvedbo aktivnosti zagotovil rezultate v skladu s prijavo iz drugega odstavka 1. člena te pogodbe in da bo sredstva, pridobljena po tej pogodbi, uporabil izključno za namen, za katerega so mu bila dodeljena.

1. člen

V primeru, da nastopijo okoliščine, ki utegnejo vplivati na terminsko in/ali vsebinsko izvedbo aktivnosti, za katero so dodeljena sredstva proračuna MOL, mora prejemnik pisno obrazložiti in utemeljiti svoj predlog za podaljšanje roka izvedbe aktivnosti in roka porabe sredstev glede na predviden terminski plan oziroma obrazložiti predlagane vsebinske spremembe z navedbo razlogov najkasneje do 10. 10. 2013, sicer v nasprotnem primeru izgubi pravico do nadaljnje porabe sredstev. MOL glede na spremenjene okoliščine oceni, ali še vztraja pri sofinanciranju aktivnosti iz te pogodbe, ali pa odstopi od te pogodbe.

V primeru, da MOL vztraja pri sofinanciranju te aktivnosti, se pogodbeni stranki dogovorita o novih pogojih v obliki pisnih dodatkov k tej pogodbi.

Spremembe se ne morejo nanašati na prenos aktivnosti ali izplačil v leto 2014.

1. člen

MOL in prejemnik se dogovorita, da sta za izvajanje te pogodbe kot pooblaščena predstavnika odgovorna:

* na strani MOL iz Urada za mladino mag. Mateja Demšič, skrbnica pogodbe,
* na strani prejemnika **XXXX**.

O spremembi pooblaščenega predstavnika se pogodbeni stranki pisno obvestita.

1. člen

V imenu MOL ima njegova pooblaščena predstavni/ca pravico nadzora nad potekom aktivnosti in nad namensko porabo dodeljenih sredstev proračuna MOL, z vpogledom v celotno dokumentacijo in obračun stroškov prejemnika v zvezi z izvedbo aktivnosti ter pravico ugotavljati smotrnost uporabe sredstev za doseganje namena in ciljev iz te pogodbe, prejemnik pa ji je dolžan to omogočiti.

Prejemnik mora zagotoviti, da nobena od oseb, ki so povezane z izvajanjem aktivnosti, ni bila pravnomočno obsojena zaradi kaznivega dejanja zoper spolno nedotakljivost, kar mora izkazati z ustreznimi dokazili. V primeru, da prejemnik ne predloži ustreznih dokazil oziroma da se izkaže, da so pri aktivnosti sodelovale oz. sodelujejo osebe, ki so bile pred ali v času trajanja te pogodbe kaznovane za kaznivo dejanje zoper spolno nedotakljivost, je to razlog za takojšno prekinitev pogodbe. Prejemnik mora vsa prejeta sredstva, ki so mu bila s strani MOL nakazana za izvedbo aktivnosti, vrniti na račun MOL v roku 30 dni od dneva prekinitve te pogodbe.

1. člen

MOL lahko odstopi od te pogodbe in zahteva vračilo že izplačanih proračunskih sredstev, skupaj z zakonitimi zamudnimi obrestmi od dneva prejetja sredstev do dneva vračila, poleg primerov, določenih s to pogodbo, tudi v naslednjih primerih:

* če mu prejemnik ne omogoči nadzora v skladu z določili te pogodbe,
* če se ugotovi, da je prejemnik nenamensko uporabil prejeta sredstva ali da jih je pridobil na podlagi neresničnih podatkov,
* če prejemnik kako drugače ne izpolnjuje svojih obveznosti iz te pogodbe.
1. člen

Prejemnik se obvezuje, da bo pri vseh javnih objavah, ki se nanašajo na aktivnost, ki je predmet te pogodbe, oz. pri vseh drugih oblikah javnega nastopanja v zvezi z njo, navajal, da jo sofinancira MOL, v primeru objave simbolov sofinancerjev pa objavil tudi grb s pripisom Mestna občina Ljubljana.

1. člen

Prejemnik se obvezuje, da bo v roku 8. dni od dneva sklenitve te pogodbe Mladinskemu svetu Ljubljana (MSL) posredoval informacije o možnostih vključitve mladih v aktivnost in ga sproti obveščal o vseh nastalih spremembah.

1. člen

V primeru, da je pri izvedbi **javnega razpisa,** za izbor prejemnika po tej pogodbi ali pri izvajanju te pogodbe kdo v imenu ali na račun druge pogodbene stranke, predstavniku, zastopniku ali posredniku MOL, uslužbencu mestne uprave, funkcionarju, predstavniku ali članu politične stranke obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je MOL povzročena škoda ali je omogočena pridobitev nedovoljene koristi predstavniku, zastopniku ali posredniku MOL, uslužbencu mestne uprave, funkcionarju, predstavniku ali članu politične stranke, drugi pogodbeni stranki ali njenemu predstavniku, zastopniku, posredniku, je ta pogodba nična.

MOL bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. člen

Vse spremembe in dopolnitve te pogodbe se dogovorijo v obliki pisnih aneksov k pogodbi.

1. člen

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani.

1. člen

Ta pogodba je sklenjena in začne veljati z dnem, ko jo podpišeta obe pogodbeni stranki, in je sestavljena v treh enakih izvodih, od katerih prejme MOL dva izvoda, prejemnik pa en izvod.

|  |  |
| --- | --- |
| Številka: | Številka: XXXXX/2012Št. pogodbe v MFERAC: |
| Datum: | Datum: |
|  |  |
| PREJEMNIK | MESTNA OBČINA LJUBLJANA |
|  |  |
|  |  |
| Predsednik/ca | Župan |
|  | Zoran Janković |

Žig: Žig: